
[bookmark: _GoBack]RAPORT COMUN
asupra propunerii legislative pentru completarea art.139 din Legea nr.53/2003 - Codul muncii și 
a art.361 din Legea nr.1/2011 a educației naționale
(Plx. 618/2019)

1. În conformitate cu prevederile art. 94 din Regulamentul Camerei Deputaților, republicat, cu adresa nr. Plx.618/2019 din 26 noiembrie 2019, Comisia pentru învățământ, știință, tineret și sport și Comisia pentru muncă și protecție socială au fost sesizate spre dezbatere, în fond, cu propunerea legislativă pentru completarea art.139 din Legea nr.53/2003 - Codul muncii și a art.361 din Legea nr.1/2011 a educației naționale.

[bookmark: _Hlk26356147]Pentru întocmirea raportului comun, Comisiile au analizat avizul favorabil al Comisiei pentru drepturile omului, culte și problemele minorităților naționale, avizul favorabil al Consiliului Legislativ nr.956/19.11.2019, avizul favorabil cu observații al Consiliului Economic și Social nr. 5891/19.11.2019.
Propunerea legislativă are ca obiect de reglementare completarea art.139 din Legea nr.53/2003 - Codul muncii, republicată, cu modificările și completările ulterioare, cu două noi alineate, alin.(11) și alin. (12), în vederea reglementării modalității de acordare și de recuperare a zilelor libere ale sărbătorilor legale religioase creștine, celebrate la date diferite de către angajați aparținând altor culte religioase. Totodată, se propune completarea art.361 din Legea educației naționale nr.1/2011, cu modificările și completările ulterioare, cu un nou alineat, alin.(7), potrivit căruia dispozițiile art.139 din Codul muncii referitoare la sărbătorile legale libere și la modul de stabilire a acestora, se aplică „întregului personal din învățământ, respectiv beneficiarilor direcți ai educației și formării profesionale”.

      	2. În funcție de obiectul și conținutul său, propunerea legislativă face parte din categoria legilor organice, potrivit prevederilor art. 73 din Constituția României, republicată.

	3. În conformitate cu prevederile art. 61 și 63 din Regulamentul Camerei Deputaților, republicat, Comisiile au dezbătut propunerea legislativă în ședințe separate.

Comisia pentru învățământ, știință, tineret și sport a dezbătut propunerea legislativă în ședința din data de 10 decembrie 2019. 	
La lucrările Comisiei au fost prezenți 21 de deputați, din totalul de 26 de membri ai Comisiei. 
Potrivit prevederilor art. 54 și 55 din Regulamentul Camerei Deputaților, republicat, la dezbaterea propunerii legislative a participat ca invitat domnul Lucian Rădulescu - secretar de stat în cadrul Ministerului Educației și Cercetării.
În urma dezbaterilor membrii comisiei au hotărât cu unanimitate de voturi, adoptarea propunerii legislative cu amendamentele admise redate în Anexa care face parte integrantă din prezentul raport. 

Comisia pentru muncă şi protecţie socială a dezbătut propunerea legislativă în ședința din data de 10 decembrie 2019. 	
La lucrările Comisiei au fost prezenți 23 de deputați, din totalul de 23 de membri ai Comisiei. 
Potrivit prevederilor art. 55 din Regulamentul Camerei Deputaților, republicat, la dezbaterea propunerii legislative au participat în calitate de invitaţi din partea Ministerului Muncii şi Protecţiei Sociale, doamna Ioana Constantin, secretar de stat şi doamna Georgeta Jugănaru, director.
În urma dezbaterilor membrii comisiei au hotărât cu unanimitate de voturi, adoptarea propunerii legislative cu  amendamentele aprobate în cadrul Comisiei pentru învăţământ.

	4. Potrivit prevederilor art. 75 alin. (4) şi (5) din Constituția României, republicată, și ale art.91 alin.(8) din Regulamentul Camerei Deputaților, republicat, Camera Deputaților este primă Cameră sesizată pentru prevederile art. II referitoare la Legea nr.1/2011 a educației naționale şi respectiv pentru prevederile art. I se pronunță în calitate de Cameră decizională.

În urma dezbaterilor, Comisiile propun Plenului Camerei Deputaţilor adoptarea propunerii legislative cu amendamentele admise redate în Anexa la prezentul raport comun.

								 										Anexa 
AMENDAMENTE ADMISE

	Nr.
crt.
	Text 
Legea nr. 53/2003 şi Legea 1/2011, 
	Text 
propunere legislativă

	Text propus de Comisii
(autor amendament)
	Motivare

	1.
	
	Titlul Legii: Lege pentru completarea art.139 din Legea nr.53/2003 - Codul muncii și a art.361 din Legea nr.1/2011 a educației naționale
	Titlul Legii: Lege pentru completarea art.139 din Legea nr.53/2003 - Codul muncii și a art.94 din Legea nr.1/2011 a educației naționale

	Respectarea normelor de tehnică legislativă, având în vedere modificările propuse în raport.

	2.
	
	
Art. I – După alineatul (1) al articolului 139 din Legea nr. 53/2003 - Codul muncii, republicată în Monitorul Oficial al României, Partea I, nr.345 din 18 mai 2011, cu modificările și completările ulterioare, se introduc două noi alienate, alin.(11) și (12), cu următorul cuprins:

	
Art. I. – Legea nr. 53/2003 - Codul muncii, republicată în Monitorul Oficial al României, Partea I, nr.345 din 18 mai 2011, cu modificările și completările ulterioare, se completează după cum urmează:
	
Respectarea normelor de tehnică legislativă.

	3.
	Art. 139  - (1) Zilele de sărbătoare legală în care nu se lucrează sunt:
- 1 şi 2 ianuarie;
- 24 ianuarie - Ziua Unirii Principatelor Române;
- Vinerea Mare, ultima zi de vineri înaintea Paştelui;
- prima şi a doua zi de Paşti;
- 1 mai;
- 1 iunie;
- prima şi a doua zi de Rusalii;
- Adormirea Maicii Domnului;
- 30 noiembrie - Sfântul Apostol Andrei, cel Întâi chemat, Ocrotitorul României;
- 1 decembrie;
- prima şi a doua zi de Crăciun;
- două zile pentru fiecare dintre cele 3 sărbători religioase anuale, declarate astfel de cultele religioase legale, altele decât cele creștine, pentru persoanele aparținând acestora. (Legea 64/2018 )




(2) Acordarea zilelor libere se face de către angajator.




	














”(11) Zilele de sărbătoare religioasă creștină în care nu se lucrează conform alin. (1) și care se serbează în date diferite, în funcție de cult, respectiv: Vinerea Mare - ultima zi de vineri înaintea Paștelui, prima și a doua zi de Paști, prima și a doua zi de Rusalii se acordă fiecărui salariat conform propriului cult. 

(12) În cazul în care angajatorul oferă zilele de sărbătoare legală prevăzute la alin. (1) respectiv (11), una dintre zilele libere de sărbătoare religioasă creștină dar a două culte diferite și care se dublează, se recuperează conform unui program stabilit de către angajator.” 





	1. După alineatul (2) al articolului 139 se introduce un nou alineat, alin. (21), cu următorul cuprins:








”(21) Zilele libere pentru Vinerea Mare - ultima zi de vineri înaintea Paștelui, prima și a doua zi de Paști, prima și a doua zi de Rusalii, se acordă fiecărui salariat în funcție de data la care sunt celebrate de cultul religios legal, creștin, de care aparține.” 
Autori: Dep. UDMR Szabó Ödön și Dep. Min. Silviu Vexler


	














Pentru corectitudinea și claritatea normei. Respectarea normelor de tehnică legislativă. 









Respectarea normelor de tehnică legislativă.
Pentru corectitudinea și claritatea normei.


	4.
	
(3) Zilele libere stabilite potrivit alin. (1) pentru persoanele aparţinând cultelor religioase legale, altele decât cele creştine, se acordă de către angajator în alte zile decât zilele de sărbătoare legală stabilite potrivit legii sau de concediu de odihnă anual. (Legea 88/2018)





(4) Până la data de 15 ianuarie a fiecărui an, se stabilesc prin hotărâre a Guvernului, pentru personalul din sistemul bugetar, zilele lucrătoare pentru care se acordă zile libere, zile care precedă şi/sau care succedă zilelor de sărbătoare legală în care nu se lucrează, prevăzute la alin. (1), precum şi zilele în care se recuperează orele de muncă neefectuate. (Legea 153/2019)
	
	2. După alineatul (3) al articolului 139 se introduce un nou alineat, alin. (31) cu următorul cuprins:
”(31) Salariații care au beneficiat de zilele libere pentru Vinerea Mare - ultima zi de vineri înaintea Paștelui, prima și a doua zi de Paști, prima și a doua zi de Rusalii, atât la datele stabilite pentru cultul religios legal, creștin, de care aparțin cât și pentru alt cult creștin, vor recupera zilele libere suplimentare pe baza unui program stabilit de angajator.

Autori: Dep. UDMR Szabó Ödön și Dep. Min. Silviu Vexler

	

	5.
	


	Art. II -  După alineatul (6) al articolului 361 din Legea nr. 1/2011 a educației naționale, publicată în Monitorul Oficial al României, Partea I, nr.18/2011, cu modificările și completările ulterioare, se introduce un nou alineat, alin. (7), cu următorul cuprins:
	Art. II -  După alineatul (2) al articolului 94 din Legea educației naționale nr.1/2011, publicată în Monitorul Oficial al României, Partea I, nr.18 din 10 ianuarie 2011, cu modificările şi completările ulterioare, se introduce un nou alineat, alin. (21), cu următorul cuprins:
	Respectarea normelor de tehnică legislativă.
A se vedea forma adoptata de CD la Plx. 336/2019.

	6.
	


	”(7) Prevederile art. 139 din Legea nr. 53/2003 - Codul muncii, republicată, referitoare la sărbătorile legale libere și la modul de stabilire a acestora se aplică întregului personal din învățământ, respectiv beneficiarilor direcți ai educației și formării profesionale.”
	”Art. 94 - (21)  La stabilirea structurii anului școlar, Ministerul Educației și Cercetării va avea în vedere:
a) acordarea zilelor libere pentru Vinerea Mare - ultima zi de vineri înaintea Paștelui, prima și a doua zi de Paști, prima și a doua zi de Rusalii, în funcție de data la care sunt celebrate de cultul religios legal, creștin, de care aparțin beneficiarii direcți ai educației și formării profesionale cât și pentru întreg personalul din învățământ;
b) includerea a două zile libere suplimentare  pentru fiecare dintre cele trei sărbători religioase anuale, declarate astfel de cultele religioase legale, altele decât cele creștine, pentru beneficiarii direcți ai educației și formării profesionale aparținând acestora, cât și pentru întreg personalul din învățământ.
Autori: Dep. UDMR Szabó Ödön și Dep. Min. Silviu Vexler
	Pentru unitate redacțională și claritatea textului.

